Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LXXIX. törvény (a továbbiakban: Köot.) és a nevelési és oktatási intézmények működéséről szóló 11/1994.
Paragraph Index: 306

1993. évi LXXIX. törvény (a továbbiakban: Köot.) és a nevelési és oktatási intézmények működéséről szóló 11/1994. (VI. 8.) MKM rendelet (a továbbiakban: Rendelet) kötelezése ellenére nem szabályozzák az abban előírt kérdésköröket, sértik mind a Köot.-ot, mind a Rendeletet és veszélyeztetik az Alkotmány 2. § (1) bekezdésében deklarált, a jogállamiságból fakadó jogbiztonság alkotmányos elvének maradéktalan érvényesülését is. Tekintettel arra, hogy az okozott sérelmek az érintettek által orvosolhatóak, az alkotmányos jogokkal összefüggő visszásságok megszüntetése érdekében az országgyűlési biztos az iskolák igazgatóihoz fordult ajánlásaival. A válaszadásra nyitva álló határidő még nem telt el. A vizsgálat megállapítása szerint a miskolci Földes Ferenc Gimnázium, a sárospataki Árpád Vezér Gimnázium, a budapesti I. kerületi Petőfi Sándor Gimnázium, a budapesti Egressy Gábor Ipari Szakközépiskola, a budaörsi Illyés Gyula Gimnázium és Közgazdasági Szakközépiskola, a békéscsabai Trefort Ágoston Villamos- és Fémipari Szakképző Iskola, a paksi Energetikai Szakképzési Intézet, valamint a kecskeméti Szent-Györgyi Albert Egészségügyi és Szociális Szakközépiskola és Szakképző Intézet szervezeti és működési szabályzatai azzal, hogy a Rendelet kötelezése ellenére nem szabályozzák az abban előírt kérdésköröket, sértik a Rendeletet és veszélyeztetik az Alkotmány 2. § (1) bekezdésében deklarált, a jogállamiságból fakadó jogbiztonság alkotmányos elvének maradéktalan érvényesülését is. Tekintettel arra, hogy az okozott sérelmek az érintettek által orvosolhatóak, az alkotmányos jogokkal összefüggő visszásságok megszüntetése érdekében az országgyűlési biztos az iskolák igazgatóihoz fordult ajánlásaival. A válaszadásra nyitva álló határidő még nem telt el. A nevelési-oktatási intézményekre hárul az a kötelezettség, hogy a jogok érvényesítésére vonatkozó szabályokat — ezek között a jogok gyakorlásának alapvető biztosítékait is — az alapdokumentumban határozza meg. Az iskolák vezetői helyeslik azt, hogy joga van az iskolának elkészítenie saját programját, tantervét, belső munkaszabályzatait. Tekintettel azonban arra, hogy mind a házirend, mind a szervezeti és működési szabályzat elkészítése olyan jogi szakmai felkészültséget kíván meg, amellyel egy-egy oktatási intézmény nem feltétlenül rendelkezik, nem tartjuk kielégítőnek azt a segítséget, amelyet az iskolák e téren a közoktatás felső irányításától kaptak. Erre utal az is, hogy az általunk vizsgált alapdokumentumok jelentős része tartalmi szempontból súlyosan kifogásolható volt. A dokumentumok elemzése során megállapítottuk azt is, hogy a vizsgált oktatási intézmények házirendjei nem vagy csak lassan igazodnak a változó jogszabályi környezethez. Az összhang megteremtése annak ellenére sem sikerült, hogy a Rendeletet módosító 16/1998. (IV. 8.) MKM rendelet kötelezően írta elő az alapdokumentumok felülvizsgálatának és — a hatályos jogszabályoknak megfelelő — módosításának határidejét. Az oktatási miniszter feladata, hogy kidolgozza a közoktatás tartalmi szabályozásának kereteit, szabályozza a közreműködő intézményrendszer működését, továbbá hogy gondoskodjon a feladatellátás feltételeiről. A vizsgálat során az iskolai dokumentumokkal összefüggésben feltárt, alkotmányos jogokkal összefüggő visszásság orvoslása érdekében — az intézmények vezetőinek címzett ajánláson túl — szükségesnek tartjuk, hogy az Oktatási Mi- 1999/79/II. szám nisztérium nyújtson közvetlen szakmai és módszertani segítséget az oktatási intézmények szervezeti és működési szabályzatainak, házirendjeinek és egyéb belső szabályzatainak kidolgozásához, valamint írja elő a házirendek kötelező, évenkénti felülvizsgálatát. Álláspontunk szerint a fenti intézkedések együttesen biztosíthatják a jogbiztonság elvének maradéktalan érvényesülését, valamint az összhangot a jogi szféra és az iskolai gyakorlat között. Ennek érdekében az országgyűlési biztos ajánlásában kezdeményezte, hogy az oktatási miniszter intézkedjen arról, hogy a minisztérium nyújtson közvetlen szakmai és módszertani segítséget az oktatási intézmények szervezeti és működési szabályzatainak, házirendjeinek és egyéb belső szabályzatainak kidolgozásához. Kezdeményezte továbbá, az oktatási miniszter módosítsa a nevelési-oktatási

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes